Last updated Mar 7, 2018
The Asian Age
0
ସେୟାର
ଜୟପୁର : ରାଜସ୍ଥାନର ଜୟପୁରରେ ଘଟିଛି ଏକ ଅଭାବନୀୟ ଘଟଣା । ୩ଦିନ ବ୍ୟବଧାନରେ ଘଟିଛି ଦୁଇ ସାଙ୍ଗଙ୍କ ମୃତ୍ୟୁ । ହୋଲି ଦିନ ଗୀତ ବାଜିବାକୁ ନେଇ ନିରଜ ଜାତବ୍‌(୧୬)ଙ୍କ ଝଗଡ଼ା ହେବାରୁ ସେହି ଦିନ କିଛି ଦୁର୍ବୃତ୍ତ ତାଙ୍କୁ ହତ୍ୟା କରିଥିଲେ । ନିରଜଙ୍କ ମୃତ୍ୟୁର ତିନି ଦିନ ପରେ ତାଙ୍କର ଭଲ ବନ୍ଧୁ ଅଜୟ ଜାତବ୍‌ଙ୍କ(୧୮) ଅର୍ଦ୍ଧ ଦଗ୍ଧ ଶରୀର ମିଳିବା ପରେ ସମସ୍ତେ ଆଶ୍ଚର୍ଯ୍ୟ ହେବା ସହ ଏହି ଖବର ଚାରି ଆଡ଼େ ଚାଞ୍ଚଲ୍ୟ ସୃଷ୍ଟି କରିଛି । ମଙ୍ଗଳବାର ଏହି ଘଟଣାଟି ଜଣାପଡ଼ିବା ସହ ପୁଲ୍‌ବାଗ୍‌ ପୋଲିସ ଥାନା ଅଞ୍ଚଳରୁ ତାଙ୍କ ମୃତ ଦେହକୁ ଉଦ୍ଧାର କରିଛି ପୁଲିସ ।
ଦୁଇଜଣ ସାଙ୍ଗଙ୍କୁ ଏତେ କମ ସମୟ ବ୍ୟବଧାନରେ ହତ୍ୟା କରାଯିବା ଖବର ଆସିବା ପରେ ଅଜୟ ଏବଂ ନିରଜଙ୍କ ଭଲ ବନ୍ଧୁମାନଙ୍କ ମଧ୍ୟରେ ଭୟର ବାତାବରଣ ସୃଷ୍ଟି ହୋଇଛି । ଦୁଇଟି ହତ୍ୟା ଗୋଟେ କାରଣରୁ ହୋଇଛି ବୋଲି ପୋଲିସ ସନ୍ଦେହ କରିବା ସହ ଘଟଣାର ତଦନ୍ତ ଆରମ୍ଭ କରଥିବା ଜଣାପଡ଼ିଛି । କିଛି ଅଜଣା ଯୁବକଙ୍କ ସହ ହୋଲିରେ ହୋଇଥିବା ଝଗଡ଼ାକୁ ନେଇ ତାଙ୍କ ପୁଅକୁ ହତ୍ୟା କରାଯାଇଛି ବୋଲି ପରିବାର ଲୋକେ ଅଭିଯୋଗ କରିଥିବା ବେଳେ ହୋଲି ଦିନ ହୋଇଥିବା ଝଗଡ଼ାରେ ଅଜୟ ସେଠାରେ ନଥିଲେ ବୋଲି ପ୍ରାଥମିକ ତଦନ୍ତରୁ ଜଣାପଡ଼ିଛି । ତେବେ ପ୍ରକୃତ ଘଟଣା ତଦନ୍ତ ପରେ ହିଁ ସାମ୍ନାକୁ ଆସିବ ବୋଲି ପୋଲିସ ଅଧୀକାରୀ ସୂଚନା ଦେଇଛନ୍ତି ।
NewIndianExpress
ସୂଚନା ମୁତାବକ, ୪ଦିନ ମଧ୍ୟରେ ଏହା ହେଉଛି ତୃତୀୟ ଦଳିତ ଯୁବକଙ୍କ ହତ୍ୟା । ଅଜୟ ଏବଂ ନିରଜଙ୍କ ପୂର୍ବରୁ ଶୁକ୍ରବାର ଭରତ୍‌ପୁର ଜିଲ୍ଲାର ୨୬ ବର୍ଷିୟ ଜସ୍‌ଓ୍ଵନ୍ତ ଜାତବ୍‌ଙ୍କୁ ତିନି ଜଣଙ୍କ ଅଜଣା ଯୁବକ ହତ୍ୟା କରିବା ସହ ତାଙ୍କ ଘରକୁ ପୋଡ଼ି ଦେଇଥିଲେ । ଶୁକ୍ରବାର ସନ୍ଧ୍ୟାରେ ଏକ ମନୋରଞ୍ଜନ କାର୍ଯ୍ୟକ୍ରମରେ ଯୋଗ ଦେବା ପାଇଁ ଯାଇଥିବା ବେଳେ ତାଙ୍କ ସହ ଏଭଳି ଘଟଣା ଘଟିଥିଲା ବୋଲି ଜଣା ପଡ଼ିଛି ।
ପୂର୍ବବର୍ତ୍ତୀ ଖବର
ଯୌତୁକ ପାଇଁ ଶାରୀରିକ ନିର୍ଯାତନା ସହିତ ଦୁଷ୍କର୍ମ କରୁଥିଲେ ସ୍ୱାମୀ, ନିର୍ଯାତନା ସହି ନପାରି ନେଲପଲିସ୍‌ ରିମୁଭର ପିଇ ଆତ୍ମହତ୍ୟା ଉଦ୍ୟମ କଲା ସ୍ତ୍ରୀ
ପରବର୍ତ୍ତୀ ଖବର